
       P R I M A R U L
  Nr. 93/11050/22.05.2025
R E F E R A T   DE   A P R O B A R E
privind aprobarea Documentației tehnico-economice, faza Studiu de Fezabilitate (SF) și a Devizului General aferente obiectivului de investiții ”Construire și dotare 
– Centru de îngrijiri paliative, Mun. Brad, jud. Hunedoara”

Municipiul Brad pregătește documentația de obținere a unei finanțări nerambursabile pentru proiectul de investiții ”Construire și dotare – Centru de îngrijiri paliative, Mun. Brad, jud. Hunedoara”, SMIS 343167, în cadrul apelului de proiecte PS/585/PS_P2/OP4/RSO4.5/PS_P2_RSO4.5_A4 - Investiții în infrastructura unităților care furnizează servicii de paliaţie.

Îngrijirea paliativă joacă un rol esențial în sistemul de sănătate, oferind un sprijin cuprinzător persoanelor care se confruntă cu boli grave. Aceasta se extinde dincolo de tratamentele medicale convenționale și se concentrează pe îmbunătățirea bunăstării generale a pacienților și a familiilor acestora.

În perioada de pregătire a dosarului de finanțare a fost contractată și elaborată de către firma de arhitectură S.C. PTK Project&Management S.R.L. Documentația tehnico – economică, faza Studiu de Fezabilitate (SF), pentru acest obiectiv de investiții. 
Programul Sănătate adresează nevoie de îngrijiri paliative specializate la nivelul asistenței medicale terțiare prin unități publice cu paturi unde se furnizează îngrijiri medicale acestor bolnavi. 

Tipurile de îngrijiri furnizate pot fi:

· evaluarea și ajustarea periodică a terapiei durerii;

· îngrijirea decompensărilor acute ale bolii;

          -  tratamentul complicațiilor – suprainfecții greu gestionabile din cauza deficitului de imunitate, tratamentul escarelor, tratamentul tulburărilor de nutriție, tratamentul anemiilor secundare bolii sau tratamentului bolii, etc.;

· îngrijiri terminale.

Investiția se înscrie în obiectivele generale ale Programului Sănătate care reprezintă un document strategic de programare elaborat de MIPE și aprobat de către Comisia Europeană, prin Decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale, cu modificările și completările ulterioare.

În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice, faza Studiu de Fezabilitate (SF) și a Devizului General aferente obiectivului de investiții ”Construire și dotare – Centru de îngrijiri paliative, Mun. Brad, jud. Hunedoara” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile: art. 1, art. 3 și art. 4 din  H.G. nr. 907/2016 privind etapele de elaborare si continutul-cadru al documentatiilor tehnico-economice aferente obiectivelor/proiectelor de investitii finantate din fonduri public, ale art. 44 alin. 1 din Legea nr. 273/2006 privind finantele publice local, cu modificările și completările ulterioare, ale Ordinului Ministerului Investițiilor și Proiectelor Europene nr. 800/23.04.2025 pentru modificarea Ghidului Solicitantului pentru Apelul de proiecte „Investiții în infrastructura unităților sanitare care furnizează servicii de paliație”, aferent programuluiSănătare, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 2 „Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate”,  Obiectiv specific RSO4.5: Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tradiției de la îngrijirea instituționalizată către îngrijirea în familie sau în comunitate(FEDR), aprobat prin Ordinul ministrului investițiilor și proiectelor europene nr. 159/2025, ale O.U.G. nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, ale Hotărârii de Guvern nr.829/2022 pentru aprobarea Normelor metodologice  de aplicare a Ordonanţei de urgenţă a Guvernului nr. 133/2021  privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, precum și ale art. 129 alin. 1, alin. 2 lit. b, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare.

